મુંબઈના એક પ્રખ્યાત સાહિત્યકાર રાષ્ટ્રીય સ્વયંસેવક સંઘના ઉત્સવમાં અધ્યક્ષ બનીને નાગપુર આવ્યા ત્યારે તેમનો સંઘ અને શ્રી ગુરુજી સાથેનો પ્રથમ પરિચય થયો. એમણે પોતાના અધ્યક્ષીય ભાષણમાં કહ્યું : ‘જ્યારે મને સમાચાર મળ્યા કે સંઘના ઉત્સવમાં અધ્યક્ષપદ માટે શ્રી ગુરુજીએ નિયંત્રણ મોકલ્યું છે ત્યારે મને વિશ્ર્વાસ જ નહોતો બેસતો. એટલા માટે કે હું તો સંઘથી તદ્દન અપરિચિત હતો. મારા કેટલાક મિત્રોએ મને કહેલું કે, શ્રી ગુરુજી રા. સ્વ. સંઘ જેવા પ્રબળ હિંદુ સંગઠનના સેનાપતિ છે. એમના દ્વારા શું એક પાગલ સાહિત્યકારને નિમંત્રણ મળે ? તું જો એ વાત પર વિશ્ર્વાસ કરે તો તું મહામૂર્ખ છે ! જોજે નાગપુર જવાની ભૂલ ક્યારેય ન કરીશ. ત્યાં ગોળવલકરની સાથે મુલાકાત તો શું, તને તેમનાં દર્શન પણ નહીં થાય. એ તો સાત કોઠાવાળા કિલ્લામાં રહે છે.’